नेपालमा पर्यटक आकर्षण गर्न अत्यधिक मात्रामा सम्भावनाहरू छन् । तर,भिल्लको देशमा मणि भने झैं भएको छ। यहांको प्राकृतिक दृश्यावली,ऐतिहासिक सम्पदाहरू यत्रतत्र,विश्वकै दुर्लभ जनावर,चराचुरूंगी,प्राकृतिक सम्पदा,पुरातात्विक महत्वका बस्तुहरू,छरिएर रहेका छन् । जहां बस्तुहरू छन् त्यहां जाने बाटो छैन । पर्यटकलाई ती स्थानसम्म लैजानको लागि ती बस्तुहरूसंग आफै परिचित हुनुपर्छ । आफैलाई जानकारी छैन भने अरूलाई बुझाउन सकिन्न । सरकारी यन्त्र काठमाडौं र सुविधासम्पन्न क्षेत्रमा समेटिएको छ । जुन स्थान पर्यटकको हैन । पर्यटकले प्राकृतिक, पुरातात्विक, ऐतिहासिक बस्तुहरू खोजी गर्छन् ।
